Title: Návrh na preklasifikovanie programu 00E Pro Slovakia Ministerstva kultúry SR na medzirezortný program a odsúhlasenie vytvoreni
Author: 993429
Company: MKSR

Predkladacia správa

	Návrh na preklasifikovanie programu Ministerstva kultúry SR č. 00E Pro Slovakia    na medzirezortný sa predkladá  v súvislosti so zabezpečením  cieľov predmetného programu   v nadväznosti na plnenie úloh, ktoré v súvislosti s transformáciu ŠFK Pro Slovakia prešli     do pôsobnosti Ministerstva kultúry SR, t.j. podpora kultúrnych aktivít v rozsahu v akom bola poskytovaná v predchádzajúcich   rokoch Štátnym fondom kultúry Pro Slovakia.
	Na realizáciu predmetných úloh je potrebné presunúť finančné prostriedky na projekty týmto rozpočtovým kapitolám:  Slovenský rozhlas, Ministerstvo školstva SR, Ministerstvo pôdohospodárstva SR, Slovenská akadémia vied , Slovenská televízia, Krajský úrad Bratislava   Krajský úrad Banská Bystrica,  Krajský úrad Prešov   	a  Krajský úrad Košice, ktoré po vykonaní rozpočtového opatrenia  budú účastníkmi tohto medzirezortného programu.
	V rámci medzirezortného pripomienkového konania bol materiál predložený  na stanovisko 25 subjektom, z ktorých stanovisko predložilo 20 subjektov. Bez pripomienok bolo 18 predložených stanovísk. Pripomienky  malo Ministerstvo financií SR                         /2 pripomienky/ a Ministerstvo školstva SR. Všetky pripomienky  boli akceptované a zapracované do materiálu . Vyhodnotenie pripomienkového konania je v prílohe materiálu.